บาทเปิด 30.57บาทต่อดอลลาร์ แนวโน้มทรงตัว
เงินบาทเปิดตลาด 30.57บาทต่อดอลลาร์ แนวโน้มทรงตัวในกรอบ 30.50-30.65บาทต่อดอลลาร์ ตลาดจับตาท่าทีธปท.หลังบาทแข็งค่า-รอดูตัวเลขจ้างงานนอกภาคเกษตรสหรัฐฯ
4 ก.ค. 2562

เงินบาทเปิดตลาด 30.57บาทต่อดอลลาร์ แนวโน้มทรงตัวในกรอบ 30.50-30.65บาทต่อดอลลาร์ ตลาดจับตาท่าทีธปท.หลังบาทแข็งค่า-รอดูตัวเลขจ้างงานนอกภาคเกษตรสหรัฐฯ
เมื่อวันที่ 4 ก.ค. นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.57 บาท/ดอลลาร์ จากเย็นวานนี้ที่ปิดตลาดที่ระดับ 30.56/58 บาท/ดอลลาร์
"โทนวันนี้ยังทรงตัวน่าจะเป็นการพักฐานหลังเงินบาทแข็งค่ามาอย่างต่อเนื่อง ทั้งๆ ที่ข้อมูลเศรษฐกิจของสหรัฐฯ 2 รายการออกมาแย่กว่าคาดส่งผลให้ดอลลาร์อ่อนค่าเทียบสกุลหลัก" นักบริหารเงินระบุ 
นักบริหารเงิน คาดว่า วันนี้เงินบาทจะเคลื่อนไหวในกรอบ 30.50-30.65 บาท/ดอลลาร์
"ยังคงต้องรอดูท่าทีของธปท.ในการดูแลค่าเงินบาท แนวโน้มดอกเบี้ยสหรัฐฯ และตัวเลขการจ้างงานนอกภาคเกษตรของสหรัฐฯ" นักบริหารเงิน ระบุ